قلت الحد هادا، نبقا ناعس شويه ، فقت لقيت رويينه نيضا عليا في البعض الجرائد ، وصوره ديال كونطرا فيها اسم الشهره ديالي و بلي غادي نشد الف درهم علی فيديو غادي نصوبو بخصوص برنامج فرصه العجيب هو اني حتی انا اول مره غادي نشوف هاد الكونطرا شفتها في هاد المقال وتعجبت كيفاش للصحيفه تتنشر ورقه لقاتها مافيها لا امضاء لا كاشي لا والو و تتنسبها للناس بدون دليل  ؟ نورمالمو من قواعد المهنيه لواحد ايتحقق قبل ما اينشر ، انا شخصيا ما قريتش الصحافه و تنتحقق 
من المصادر قبل لما نشر  

المهم غير للتوضيح فعلاً الناس المسؤولين علی الحمله الاعلاميه ديال فرصه طلبو مني ندير فيدو علی الموضوع و نشرحو للشباب بحكم انو عندي متابعين كثار من الشباب و البرنامج كيستهدف الشباب ، او انا قلت ليهم ماكينش عندي مشكل ممكن نشرح البرنامج في فيدو من لي موالفين تتشوفو عندي في قناتي الخاصه ، شرط لي كان عندي اني نعطيهم الموافقه ديالي من بعد ما نفهم البرنامج و التفاصيل ديالو ، قالو لي مرحبه راه كين واحد الايفنمو ديال اللونصمو دلبرانامج غادي نشرحو فيه برنامج فرصه مزيان ، قلت ليهم مرحبه و مشيت باش نفهم و حرصت ما أمكن علی أني مانتصورش و مندويش عليه حتی نكون رأي عن طريق تجارب الناس لي غادي ايشاركو في البرنامج يعني كنت معول ما نجاوب علی مده، باش ايلا كنت غادي نصوب فيديو ايكون فيه جميع التفاصيل بما فيها العراقيل لي عاشو الشباب مع البرنامج، 

ودابا تنفيق من نعاس تنلقی راسي شديت الف درهم  ، صراحه مكرهتهاش لقضيه محنسره مع هاد الازمه 

و غير للتوضوح عوتاني كاين بعض الناس للأسف كيشوفو صانع المحتوی تخلص فشي فيديو تيحقدو عليه او تيتقلقو منو ، بغيت غير نقول ليهم راه هادي هي خدمتو و هي باش تيعيش ، وفي الحاله الدالي بعض الفيديوهات تياخدو ليا أشهر طويله و فريق عمل كبييير، وفبعض الأحيان القيمه الماليه باش تيتقام انتاج فيديو عادي ايلا خلصتي فريق العمل تتفوق الف درهم بمراحل ، وبامكانكم ضربو طليله علی طلبات العروض ديال البرامج والوثائقيات باش تعرفو أنا كنهضرو علی استثمار سمعي بصري ملي تندويو علی فيلم من دقيقه او أكثر كلو بحث معقد و رسومات متحركه بجوده عاليه ، راه بسهوله تتوصل لأرقام طالعه و سولو صحاب الضومين ، من الطبيعي انو صانع المحتوی ابيحث علی ممولين للمشاريع ديالو باش ايقدر ايستمر و الا غادي ايوقف تتبقی المسأله في المحتوی في حد داته و طريقه طرحه واش تتأثر بأفكار الممولين اولا لا ديك الساعه تيبقی الحكم عند المشاهد ونزاه صانع المحتوی ، في الحاله ديالي فاش تنشوف غادي ندير فيديو فيه الخدمه و مصاريف تنحاول نخدم مع ممولين لي عندهم نفس القيم ديالي ، بحال فاش خدمت مع عطاء في فيديو بويبلان او فيديو علی التبرع بالدم لي درتو بتعاون مع جمعيات في الضومين او غيرو من الفيديوات في غادي خرجو و لي غادي ايخرجو ان شاء الله
و طبعاً ماشي كلشي الفيديوات تتلقی فيهم ممولين لأنهم ماشي كلهم كبار و تيحتاجو شهور من العمل ، وهادشي لي كين 